text: Vänsterförbundet
  
  publiceret: 2009-02-02 13:14:47+01:00
  Vänsterförbundet, Vasemmistoliitto, finsk politisk parti, dannet i 1990 af medlemmer fra Finlands kommunistiska parti og Demokratiska förbundet för Finlands folk, da disse opløste sig selv. Ved valgene har partiet fået lidt over 10% af stemmerne, og det har siden 1995 deltaget i Paavo Lipponens såkaldte regnbueregering med to ministerposter. Partiets første formand var forfatteren Claes Andersson; han blev i 1998 afløst af Suvi-Anne Siimes (f. 1963).